પાકિસ્તાન સંબંધે વાત કરતા સુષમા સ્વરાજે કહ્યું હતું કે, ભારત પોતાના પાડોશી રાષ્ટ્રો સાથે મંત્રણા કરવા હંમેશા તૈયાર છે. પરંતુ હજી વાતચીત કરવાનો સમય આવ્યો નથી. પાકિસ્તાન હંમેશા વાતચીત કે સંવાદના નામે ડોળ અને ખોટો દેખાવ કરે છે. જોકે બન્ને દેશો વચ્ચે નક્કી કરેલા મેકેનિઝમ અનુસાર ચર્ચા ચાલે છે, પણ અમે એવું માનીએ છીએ કે, વ્યાપક સ્તરે ઔપચારિક વાતચીત કરવી હોય તો આતંકવાદ વિષેનો એજન્ડા એમાં સામેલ હોવો જોઈએ.